Barack Obama Devan Kongrè a: "Mwen Vle Tounen Premye Prezidan Ameriken ki Rive Fè Refòm nan Sistèm Swen-Sante a"
Prezidan Obama ajoute -antwòt: "Moman jwèt la pase deja. Kounyela a lè a rive pou n pase alaksyon e fè refòm nan sistèm swen-sante a."
Prezidan Barack Obama mete yè-swa, devan tou lè 2 chanmkongrè a reyini, yon mesaj sou plan refòm administrasyon n nan vle fè nansistèm swen santé a o Zetazini ---yonmesaj ki pwovoke gwo reyaksyon bò kote palmantè repubiken yo. Misye Obama tesèvi ak yon langaj trè fò pou l pote limyè sou rezilta plan refòm nan kapabgenyen, li pran angajman pou l kontinye chache apui tou lè 2 pati yo pou plan an,men li ensiste pou l di li lè, li tan pou manm kongrè a suspann jwe jwètpolitik ak sistèm sante a. Misye Obama di –nap site : "Moman pou yon moun apvoye titoya sou lòt la fini. Momanjwèt la pase deja. Kounyela a lè a rive pou n pase a laksyon. Lè a rive pou nmete ansanm pi bèl lide tou lè 2 pati yo genyen e montre pèp ameriken an noukapab fè sa yo te voye n pou n fè isit la. Kounyela a se moman pou n reyalizepwomès nou te fè pou n pote chanjman nan domèn swen-sante a. V-ONE : PrezidanObama kontinye pou l di li pral kontinye chache antant ant republiken akdemokrat sou plan refòm gouvènman n nan pwopoze a, e li pare pou l tandenenpòt ki lide serye yo vle mete devan n. Sepandan li pale klè pou l di li pasòti pou l koute pèsonn moun ki vle fè dilatwa ou ki ta renmen fè plan refòmnan trennen. Men pwòp pawòl Prezidan Obama : « Tande sa byen : Mwenpa pral pèdi tan m avèk moun ki mete nan tèt yo ke li ta pi bon pou n elimineplan sa a nèt olye pou n chache amelyore li. Mwen pap rete kanpe tandiske sektèkap defann enterè espesyal yo ap chache utilize menm kalte vye taktik yo pou yofè bagay yo rete jan yo ye a. Si yon moun mal entèprete sa k gen nan plan an,nap denonse l. E mwen pap aksepte statu quo a kòm yon solusyon. Sa pap pasefwa sa a ... Sa pap pase kounyela-a.» Menm lè repibliken yo fè konpliman pou elokans prezidan Obama, yo fè konnenli pa rive bay detay presi sou jan plan refòm nan pral mache, e yo repetekritik yo te deja lanse pou di pwopozisyon demokrat yo fè pou yo chanje sistèmnan, ta mete plis taks sou do sitwayen ameriken yo ak ti biznis-yo, pandan sata vin ogmante defisi bidjetè a, paske plan an prevwa twòp depans. DepiteCharles Boustany --ki se yon doktè tou-- te reponn mesaj prezidan an nan nonpati repibliken an. Depite Boustany deklare --nap site : «Bagay la klè : Pèp ameriken an vle refòm nan sistèm swen sante a, mentou li vle pou lidè li te eli yo fè travay sa a byen. Pi fò ameriken ta renmentande prezidan Obama di prezidan Lachanm nan, Madam Pelosi, lidè majorite aHarry Reid, ak rès manm kongrè a : ''Lè a rive pou n rekòmanse travayavèk bon sans, avèk yon plan tou lè 2 pati yo apiye e ki chita sou objektif poun bese pri swen sante yo, pandan nap amelyore kalite swen sante yo.'' » Pami pèsonnaliteki te prezan nan kongrè a pandan prezidan Obama tap prezante mesaj la, te genyenVicki Kennedy, madanm defen Senatè Edward Kennedy ki te lite anpil, pandanplizyè dizèn dane, pou refòm nan sistèm swen sante a o Zetazini, anvan li temouri anba maladi kansè nan mwa dout pase a. Prezidan Obama di Senatè Kennedyte konsidere refòm nan sistèm nan kòm yon kesyon moral, e lidè ameriken an fèkonnen kè-sote Misye Kennedy te genyen pou sò lòt moun, ta dwe pouse lidè toulè 2 pati yo pou yo kowopere san konsiderasyon pou ideyoloji politik, dekwapou,finalman, rèv defen senatè a tounen reyalite.